ཞི་རྒོལ་བྱུང་སྐབས་རྒྱ་ནག་གི་མགྲིན་ཚབ་པ་ལོའུ་ཁང་ཟེར་བ་དེས།བོད་ཀྱི་གནད་དོན་ནི་རྒྱ་ནག་གི་རྩ་བའི་ཁེ་ཕན་དང་མི་རིགས་བར་གྱི་མཛའ་བརྩེར་འབྲེལ་བ་ཆགས་ཡོད་ལ།གནའ་སྔ་མོ་ནས་བོད་ནི་རྒྱ་ནག་གི་ཆ་ཤས་ཤིག་ཡིན་པ་ཤེས་གསལ་ཡིན་སྟབས།རྒྱལ་ཁབ་དང་ཚོགས་སྡེ།མི་སྒེར་སུ་ཞིག་གིས་བོད་རང་བཙན་གྱི་ལས་འགུལ་བར་རྒྱབ་སྐྱོར་བྱས་ནས་དེར་མཐའ་གཅིག་ཏུ་ངོ་རྒོལ་ཡོད།རྩེད་འགྲན་གོ་སྒྲིག་གནང་མཁན་རྒྱལ་ཁབ་ཀྱིས་མགྲོན་པོར་བརྩི་བཀུར་དགོས་པ་རེད།ཅེས་བརྗོད་ཡོད་པ་མ་དང་།ཁ་སང་རྒྱ་ནག་རྐང་སྤོལ་རྩེད་འགྲན་ཚོགས་པས་ལས་འགུལ་བ་ཁག་ཅིག་གིས་བོད་རང་བཙན་གྱི་དར་ཆ་འཕྱར་ཏེ་ངོ་རྒོལ་བྱས་པར་བརྟེན།འཇར་མན་ནང་གི་རྩེད་འགྲན་ལས་རིམ་ཡོངས་རྫོགས་མེད་པ་བཟོས་ཏེ་ཕྱིར་རྒྱ་ནག་ནང་ལོག་འགྲོ་རྒྱུ་ཡིན་སྐོར་བརྗོད་ཡོད་པ་རེད།